ટંડેલ પરિવારે આનંદ હોસ્પિટલના ડોકટરો સામે બળાપો ઠાલવ્યો હતો અને ધર્મિષ્ઠાબેનના ગર્ભમાં રહેલા બાળકનું મૃત્યુ બાબતે બેદરકારીના આક્ષેપો કર્યા હતા. મૃતકના પરિવારજનોએ નવસારીમાં પીએમ કરવા સામે આશંકા વ્યક્ત કરતા આખરે સુરત સિવિલમાં પેનલ ડોકટરની ટીમ દ્વારા પીએમ કરાવાયું હતું. આ ઘટના અંગે નવસારી ટાઉન પોલીસ મથકમાં ડો. એકતાબેને જાણ કરતા પોલીસે તેની અકસ્માત મોતની નોંધ લઈ વધુ તપાસ જમાદાર અરવિંદભાઈએ હાથ ધરી છે. અત્રે ઉલ્લેખનીય છે કે મૃતક ધર્મિષ્ઠાના પતિ શિશિર ટંડેલ પ્રાથમિક શાળામાં શિક્ષક છે. ધર્મિષ્ઠાબેન સાથેનો તેમનો લગ્નગાળો 11 વર્ષનો છે. તેમને સંતાનમાં એક બેબી હોવાની માહિતી સાંપડી છે.